**Бастауыш сынып бірлестігінің 2016-2017 оқу жылының І жартыжылдығына**

**арналған шығармашылық есебі**

Еліміздің Президенті Н. Ә. Назарбаевтың айтқанындай «Білім мен ғылымды өз дәрежесінде меңгерген елдер ғана әлемдік дамудың алдында болады. Біз халыққа білім беру және ғылымды дамыту, оларды реформалау ісін қорытынды жолға қоюмыз керек».

«Жалпы білім беретін орта мектептің бастауыш сатысындағы оқу пәндері бойынша мемлекеттік жалпыға бірдей міндетті стандарт деңгейінде, білім мазмұнының құрылымы мен құрамының нормалары және оларға қойылатын талаптарды, білім мазмұнының мемлекеттік минимумының оқушылардың дайындық деңгейіне қойылатын талаптарды меңгертуді» - бастауыш сынып ұстаздарының алдына қойған басты мақсаты.

Осы мақсатқа сәйкес нақты міндеттерді шешу жолға қойылған.

Оқу жылының басынан 8 ұстаз жұмыс атқарып келеді. Оның ішінде :

Жоғары санаттысы - 2 (Ускембаева З.Е., Калиякбарова Ж.Ж.)

ІI санатты - 2 (Искакова Г.Г., Зарыххан А., Исина С.) санатсыз - 3(Қойшығарина М.Е., Туткишбаева Ж.К., Болатбекова Е,)

2016-2017 оқу жылында мектеп 2 ауысымда жұмысқа кірісті.

Бірлестік жұмысын жоспарлы тұрғыда бастап, жыл басында бекітті. Жоспарға сәйкес бірлестік отырыстары өткізіліп, хаттамалар толтырылып отырады. Мұғалімдердің кәсіби, әдістемелік шеберліктерін, теориялық білімдерін жетілдіру бағытындағы жұмыстар бірлестік жоспарына сәйкес жүргізілуде. Әр шараға нақты бекітілген ұстаздар жоспарлы түрде басшылық етеді. Сынып оқушыларының ерекшеліктеріне сәйкес әр ұстаз өзіндік проблемалық тақырыптары төңірегінде жұмыс жасайды.

Тоқсан сайын білім сапасы мониторингі жасалып, талдау - сараптау жүргізу, нәтижесін педагогикалық кеңестерде талқылау іске асырылды.

Жыл басындағы ӘБ-те бекітілген жоспарға сәйкес әдістемелік бірлестіктің 1-ші жартыжылдықта 2 отырысы өткізілді. Онда мұғалімдердің шығармашылық бағыттағы іс – тәжірибесімен бөлісіп, баяндамалар оқылып, ағымдағы және тоқсандық жазба жұмыстарының қорытындылары сараланып, білім сапасын көтеру жолдары бірігіп қарастырылды.

Жас жеткіншектердің денсаулығын сақтау мен ой-өрісін дамытып,жеке тұлға ретінде қалыптасуына және шығармашылық қабілеттерін ашуда жаңа әдіс-тәсілдер арқылы сапалы білім өнегілі тәрбие алуына мүмкіндікті жүзеге асыруды мақсат еттік. Осы орайда біздің бастауыш мектебінде 17 – 22 қазан аралығында бастауыш сыныптарда дүниетану апталығы болып өтті.

Апталық барысында  жоспарланып бекітілген сабақтар, тәрбие сағаттары және ертеңгіліктер өз уақытында өтілді. Атап айтар болсақ 3-ші сыныптар арасында оқушылардың тапқырлығын анықтауда «Табиғатты аялайық» атты интеллектуалдық ойыны орны ерекше болды. Оқушылар білімге деген қызығушылықтарын арттырып, елжандылыққа,патриоттыққа ұрпағымызды іскер,қабілетті тұлға етіп тәрбиелейтін «Бастауыш Біліктісі» атты 4-ші сыныптар арасында топтық жарыс өтті. Мәнерлеп оқу сайысы «Жасымда ғылым бар деп ескермедім» атты тақырыппен ,еліміздің ақындарының туған жер,Отан, табиғат туралы өлеңдері жырға қосылды. «Екінші өмір» атты 1-4 сыныптар арасында еңбекке баулу пәні бойынша көрме ұйымдастырылды және «Табиғатты қорғау» атты суреттер сайысы өтті. Оқушылардың дүниетану пәнінен білім деңгейін анықтау үшін 2-4 сыныптар арасында олимпиада өтті.

Апталыққа белсене қатысқан оқушылар марапатталды. Жоспарланған жұмыстардың барлығы өз деңгейінде  атқарылды.

05.12 – 10.12.2016 жылы аралығында бастауыш сыныптарында математика апталығы өткізілді. Апталыққа арналған бағдарламалар мен жоспары құрылып, бекітілді.

**Мақсаты:** Математика пәнінен жаңа инновациялық ақпараттық технологияларды пайдалана отырып, оқушылардың ойлау қабілеттерін дамыту.

Математика апталығының ашылуы салттанатты түрде лездемеде басталды. Оқушылар математика пәніне арналған тақпақтарын мәнерлеп оқып, мұғалімдер ежелгі заманғы сабақ беру тәсіліне қызықты көрініс көрсетті.

1-2 сыныптар аралығында математика пәніне арналған кітапшалар мен «Көңілді сандар» атты тақырыпта суреттер көрмесі ұйымдастырылды. 3-4 сыныптары «Ойлан, тап» тақырыбында әр түрлі ребустер, сөзжұмбақтар, санамақтар, логикалық есептері бар қабырға газетін шығарды. Осы жұмыстардың нәтижесі апта соңында «Ең үздігі» таңдалып, мадақталды.

4 «А», 4 «Ә» сыныптары «Қайталау сабағына», «10,100,1000 сандарға көбейту және бөлу» тақырыптарына ашық сабақтар өткізді. 2 «А», 2 «Ә» сыныптары «Алғыр сегіз» атты зияткерлік сайысын өткізді. Сайыс бойынша 2 «Ә» сынып оқушыларынан құрылған жұп Абдурасулов Н., пен Өмірзақ Е. жеңіп шықты. 3 «А», 3 «Ә» сыныптары сыныптан тыс «Көңілділер, тапқырлар, ойшылдар» атты интелектуалдық сайыс өткізді. Сайыс нәтижесі «Ойшылдар» атты 3 «ә» сыныбының тобы жеңіске жетті.

Сонымен қатар, бастауыш сыныптары бойынша математика пәнінен мектепішілік олимпиада ұйымдастырылды. Олимпиада сұрақтары әрбір сыныптың бағдарламасына сай құрастырылды. Әрбір сыныптан математика пәнінен жүйрік деген үздік 5 оқушы қатысты. Олимпиада нәтижелері бойынша оқушылар 1,2,3 –орын бойынша марапатталды.

«Ең үздік математика дәптері» атауына сәйкес әр сыныптан 3 үздік дәптері таңдап алынды. Нәтижесінде: Смағұл А., Болат А., Роман Б., Ахметжан А., Дәлелхан А., Рысқалы І., Жабагин Б., Дакибаева Р. атты оқушылар математика дәптерлерін таза, ұқыпты, математикалық талаптарға сай сауатты жазғандары үшін мадақталды.

Пәндік онкүндікті өткізу мына негізде құрылды:

Оқушылар, мұғалімдер, ата-аналар - барлығы апталыққа белсене  қатысты .  Әдістемелік апталықты өткізу бағдарламасы оқу ісінің әртүрлі формалары мен әдістерін көрсетті.

Барлық межелеген іс-шаралар уақытында, жоспарға сәйкес өткізілді. Апталық жоғарғы  әдістемелік деңгейде, ұйымдасқан түрде өткізілді. Мұғалімдердің көбісі жақсы ұйымдастырушылық қабілеттерін көрсетіп, мерекелік шығармашылық жағдай қалыптастырды. Оқушылар әр түрлі пәндерден жақсы білімдерін көрсетті, өздерінің білімдерін әр түрлі жағдайда қолдана білді, бір-біріне қолғабыстарын  тигізді, күрделі сұрақтардың  қиын жауаптарын тапты.

   Әдістемелік бірлестіктің отырысында бастауыш сынып мұғалімдері өздері өткізген іс-шарасына өз талдауларын жасады, басқа мұғалімдердің берген  бағаларын тыңдады. Бастауыш сыныптың барлық оқушылары салтанатты жиында әр түрлі сайыстардан орындар алғандары үшін марапатталды.

Апталықтардың қорытындысын шығара отырып бастауыш сыныптары бойынша апталықтары ойдағыдай өткізіліп, көзделген мақсатына жетіп, мұғалімдері жоғары жұмыс көрсеткіштерін көрсетті деп сенімді түрде айтуға болады.

**Ұсыныстар мен тұжырымдамалар:**

* Өз сабақтарына көрген ең тиімді әдістерді падалану және де қолдану;
* Жас мамандардың өз шеберліктерін арттыру, бір-бірімен тәжірибе аламасу;
* Сабақтастық жұмыстарын ұйымдастыру.

**Осымен қатар б**астауыш сыныпта қабілеті жоғары оқушылармен жұмыс жоспары құрылып, әр сыныптан қабілеті жоғары оқушылар іріктеліп алынды. Қабілеті жоғары оқушылармен жұмыс жасаудың **мақсаты:**

Қабілеті жоғары оқушылармен жыл бойы жұмыс жүргізе отырып, шығармашылық белсенділігіне қарай, ерекшелігіне байланысты жеке тұлға қалыптастыра отырып, ізденіс, ғылыми жұмыстарға баулу.

Қабілеті жоғары оқушылармен жұмыстың

***міндеттері:***

*-дарынды оқушының ақыл-ойының,эмоцианалдық және әлеуметтік дамуы мен ерекшеліктерінің өзіндік ашылу деңдейі мен өлшемін ескеру;*

*-жан-жақты ақпараттандыру;*

*-коммуникатифті бейімдеу;*

*-оқушыны жан-жақты дамыту,ізденістік жолға ынталандыру;*

*-оқушының шығармашылық бағытының ашылуына,дамуына,қоршаған ортаға өзін-өзі жарнамалауға көмек көрсету;*

Бастауыш сынып оқушыларынан қабілеті жоғары оқушыларды анықтауда сынып жетекшілерімен пән мұғалімдері сауалнама алды.

Бастауыш сынып бойынша 1-4 сыныптар аралығында 51 оқушы анықталды.

* 1-сыныптар- 11 оқушы
* 2-сыныптарда – 15 оқушы,
* 3-сыныптарда – 13 оқушы,
* 4-сыныптарда – 12 оқушы

1-жартыжылдық бойынша оқушылармен мынандай жұмыстар жүргізілді.

**Қыркүйек:-**дарынды оқушыларды байқап тізімін жасау;

* Дарынды оқушылармен жүргізілетін жұмыстың мақсат-міндеттерін,бағытын анықтау;

**Қазан:** -оқушылардың дүниетану пәніне қызығушылығын анықтау

* Оқушылардың ғылымға деген көзқарасын білу
* Олимпиядаға қойылатын талаптар мен міндеттерді таныстыру
* Ақбота,зияткер,зерде марафондарының қорытындысы

**Қараша:-**ғылыми жобаларға қатысу

**Желтоқсан:-**кітапхана,интернет және қосымша ақпарат көздерімен жұмыс

* Ағылшын тілі бойынша конкурстар қорытындысы

Психолог өз тарапынан осы қабілеті жоғары оқушыларға зерттеу жұмысын жүргізді.

Қабілеті жоғары оқушылар мектепішілік, қалалық, облыстық, халықаралық жарыстарға жыл бойы қатысып, түрлі орындар иеленіп, сертификаттармен,дипломдармен марапатталды.

Мектебімізде дарынды балалармен жүргізілетін іс-шаралар жоспары құрылып, жұмыстар жүргізілді. Дарынды баланы анықтап, оның қабілетін одан әрі дамыту - бүгінгі таңның өзекті мәселелерінің бірі болып отыр.

  Оқушылар өз білімдерін көрсету мақсатында әр түрлі интеллетуалдық сайыстарға белсене қатысады.

**«Ақбота»** республикалық сайысына 46 оқушы қатысып, сертификатпен марапатталды.

**«Зияткер»** сайысына 35 оқушы қатысып, сертификат алды.

Халықаралық **«Шешім бар»** атты математикалық турнирға 43 оқушы қатысты.

**«Руский медвежонок»** 2 оқушы

Қалалық **«Шытырмандар қалашығы**» атты байқауға 4а-сынып оқушысы Сәрсенова Ақниет, жетекшісі Калиякбарова.Ж.Ж өз жұмысын тапсырды.

**«Балық аулау»** атты қалалық сайыста 3а-сынып оқушысы Жақсыбаев Мирас сертификатпен және халықаралық **«Алтын тұлпар»** атты домбыра сайысында Оспанова Айдана 1-дәрежелі дипломмен марапатталды.

**Республикалық «Зерде» атты орталығына «Үй жануарларының адамға пайдасы»** және **«Чипсидің зияны»** атты жетекшісі Калиякбарова Ж.Ж. оқушылардың ғылыми жобалары ұсынылды.

**«British bulldog»** атты Халықаралық деңгейінде өткен ағылшын тілінен 8 оқушы қатысып сертификат тапсырылды.

**«Менталды арифметика »** республикалық олимпиадасында 2а-сынып оқушысы Қайрат Азимжан, жетекшісі Искакова Г.Г. 1-дәрежелі дипломмен және алғыс хатпен марапатталды.

Қазан -қараша айында өткен мектепішілік пән олимпиадасына және сурет сайстарына мектебіміздің оқушылары қатысып, мақтау қағаздарымен марапатталды.

Қорыта келе, математика және дүниетну пәні бойынша 50 оқушы қатысып І орын – 10 бала, ІІ орын –14 бала, ІІІ орын- 5 бала алды.

**Қорыта келе:**

* Дарынды оқушылармен жекеленген жұмыс түрлерін күшейту;
* ата-анамен жұмысты нығайту және әртүрлі конкурстарға қатысуға шақыру;
* баспаға және басылымдарға жазылып, жұмыстарын жіберу.

Дарынды баланы анықтап, оның қабілетін одан әрі дамыту - бүгінгі таңның өзекті мәселелерінің бірі болып отырғаннан - дарынды баланың қабілетін одан әрі дамыту,республикалық жарыстарда орын алатындай дәрежеде дайындық жүргізу.

**2016-2017 оқу жылындағы бастауыш сыныптардың ІI тоқсандағы бақылау мен жазба**

**жұмыстарының қорытындысы**

**Математика**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Мектеп** | **Сынып** | **Барлығы** | **Оның ішінде** | **5** | **%** | **4** | **%** | **3** | **%** | **2** | **%** | **Білім сапа %** | **Үлгерімі**  **%** |
| №10 ОЖББ | 2 | 51 | 49 | 20 | 41% | 10 | 20% | 16 | 33% | 3 | 6% | 61% | 94% |
| №10 ОЖББ | 3 | 49 | 47 | 24 | 51% | 14 | 30% | 7 | 15% | 2 | 4% | 81% | 96% |
| №10 ОЖББ | 4 | 50 | 48 | 9 | 19% | 14 | 29% | 22 | 46% | 3 | 6% | 48% | 94% |
| Барлығы : | | 150 | 144 | 53 | 37% | 38 | 26% | 45 | 31% | 8 | 6% | 63% | 94% |

2-сыныптардағы бақылау жұмысына51 оқушының 49-ы бақылау жұмысын жазды. Жалпы 2-сыныптар бойынша бақылау жұмысынан сапа 61%, үлгерім 94%. 1-ші тоқсан бақылау жұмысымен салыстырғанда 4%-ға артты, үлгерім өзгермеді.

3-сыныптардағы бақылау жұмысына 49 оқушының 47-сі қатысты. Жалпы 3-сыныптар бойынша бақылау жұмысынан сапа 81%, үлгерім 96%. 1-ші тоқсан бақылау жұмысымен салыстырғанда сапа 6%-ға артты, үлгерімі 2 пайызға артты.

4 сынып бойынша бақылау жұмысына 50 оқушының 48 оқушысы қатысты. Жалпы 4-сыныптар бойынша сапа 48%, үлгерім 94%. 1-ші тоқсан бақылау жұмысымен салыстырғанда сапа 2%-ға кеміп, үлгерім 6%-ға өсті.

Жалпы 2-4-сынып оқушыларының жіберген қателер классификациясы төмендегідей:

* Амалдарды орындау тәртібінен қателескен;
* Есеп шығару тәсілі;
* Жай теңдеу, күрделі теңдеуді шешу;
* Геометриялық есептен, периметрді табу
* Шамаларды өрнектеуде
* Қалдықты табуда

Қорыта келе, 2-4-сыныптарда кіріспе бақылау жұмысымен салыстырғанда сапа 1% артты, үлгерім 1%-ға артқаны байқалды.

Жіберілген қателіктерді жою жолдары:

1.Оқушылармен коррекциялық жеке жұмыстар жүргізу.

2.Бағдарлама бойынша өткен тақырыптар негізінде қайталау жұмыстары ұйымдастыру.

**Қазақ тілі**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Мектеп** | **Сынып** | **Барлығы** | **Оның ішінде** | **5** | **%** | **4** | **%** | **3** | **%** | **2** | **%** | **Білім сапа %** | **Үлгерімі**  **%** |
| №10 ОЖББ | 2 | 51 | 49 | 21 | 43% | 13 | 27% | 12 | 24% | 3 | 6% | 69% | 94% |
| №10 ОЖББ | 3 | 49 | 47 | 25 | 53% | 11 | 23% | 11 | 23% | 0 | 0% | 77% | 100% |
| №10 ОЖББ | 4 | 50 | 48 | 12 | 25% | 22 | 46% | 11 | 23% | 3 | 6% | 71% | 94% |
| Барлығы : | | 150 | 144 | 58 | 40% | 46 | 32% | 24 | 17% | 6 | 4% | 72% | 96% |

2-ші сыныптар бойынша жазба жұмысына 51 оқушының 49-ы қатысты. Жалпы 2-сыныптар бойынша сауаттылықтан сапа 69%, үлгерім 94%. 1-ші тоқсанмен салыстырғанда сауаттылықтан сапа 9%-ға кеміп, үлгерім өзгермеген.

3-ші сыныптар бойынша жазба жұмысына 49 оқушының 47-сі қатысты. Жалпы 3-сыныптар бойынша сауаттылықтан сапа 77%, үлгерім 100%. 1-ші тоқсанмен салыстырғанда сауаттылықтан сапа 7%-ға кеміп, үлгерім 2%-ға артқан.

4-ші сыныптар бойынша жазба жұмысына 50оқушысының 48-сі жазба жұмысына қатысты. 2 оқушы денсаулығына байланысты қатыспады. Жалпы 4-сыныптарда сауаттылықтан сапа 71%, үлгерім 94%.1-ші тоқсанмен салыстырғанда салыстырғанда сауаттылықтан сапа 13%-ға артып, үлгерім 4%-ға кеміген.

Жалпы 2-4-сынып оқушыларының жіберген қателер классификациясы төмендегідей:

- артық әріп жазу, әріп тастау;

- сөз қалдыру;

- н-ң, о-ө, ұ-ү, ы-і жұп дыбыстардың жазылуы;

- ю, я дыбыстарының жазылуы;

- әріп, буын, сөз тастап кетуі;

- грамматикалық тапсырмаларды түсініп оқымаған,

- дыбыстық талдау,

- Дыбыс үндестігін білмеген

- сөздерді дұрыс тасымалдауынан;

- сөз таптарына талдаудан;

Қорыта келе, 2-4-сыныптарда кіріспе жазба жұмысымен салыстырғанда сапа 4%-ға артқан, үлгерімі 1% артылған.

Жіберілген қателіктерді жою жолдары:

Оқушылармен жеке дара жұмыстар жүргізу.

Қосымша тапсырмалар арқылы қайталау жұмыстарын жүргізу.

Бағдарлама бойынша өткен тақырыптар негізінде қайталау жұмыстары ұйымдастырылсын.

**бастауыш сыныптар бойынша 2016-2017 оқу жылындағы**

**ІI тоқсанның қорытындысы**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Мектеп | Сынып | Барлығы | Оқу озаты | % | Оқу екпіндісі | % | Үлгеруші | % | Үлгермеуші | % | Білім сапа % | Үлгерімі  % |
| №10 ОЖББ | 2 | 51 | 11 | 22 | 19 | 37 | 21 | 41 | - | - | 59 | 100 |
| №10 ОЖББ | 3 | 49 | 11 | 22 | 21 | 43 | 17 | 35 | - | - | 65 | 100 |
| №10 ОЖББ | 4 | 50 | 9 | 18 | 24 | 48 | 17 | 34 | - | - | 66 | 100 |
| Барлығы: | | 150 | 31 | 21 | 64 | 43 | 37 | 25 | - | - | **63** | **100** |

**2016-2017 оқу жылындағы бастауыш сыныптардың оқу жылдамдықтың**

**II – тоқсан қорытындысы**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Мектеп** | **Сынып** | **Барлығы** | **Оның ішінде** | **Талапқа сай** | **%** | **Талаптан жоғары** | **%** | **Талаптан төмен** | **%** | **Буындап оқитын** | **%** | **Білім сапа %** | **Үлгерімі**  **%** |
| №10 ОЖББ | 2 | 51 | 51 | 15 | 29 | 27 | 53 | 9 | 18 | - | - | 82 | 100% |
| №10 ОЖББ | 3 | 49 | 49 | 7 | 14 | 35 | 71 | 6 | 12 | - | - | 86 | 100% |
| №10 ОЖББ | 4 | 50 | 50 | 15 | 30 | 29 | 58 | 6 | 12 | - | - | 88 | 100% |
| Барлығы : | | 150 | 150 | 37 | 25 | 91 | 61 | 21 | 14 | - | - | 85 | 100% |

Бастауыш сынып  оқушылар жылдамдығын  тексеру кезінде  талапқа сай 37 оқушы, талаптан жоғары 91 оқушы, талаптан төмен 21 оқушы анықталды. Нормасы төмен оқушылармен  жұмыс жоспары бойынша оқу жылдамдықтарын көтеру бойынша жұмыстар жасалады.

Қорыта келе, 2-4-сыныптарда сапа 85%, үлгерімі 100% көрсетті. 1-ші тоқсанмен салыстырғанда сапасы 5 пайызға артты.

Жіберілген қателіктерді жою жолдары:

-  оқушылардың сөйлеу тілін дамытуға баса көңіл аудару;

-  мазмұндама, шығарма жазуға машықтандыру;

- мәтінмен жұмыс түрлерін жүргізуде сауатты оқылымға назар аудару;

- үлгерімі төмен оқушылармен жұмысты түрлендіру;

      - пән бойынша өтілетін сайыстарға  қатысу;

**Мектеп жағдайындағы проблемалық бағдарлы талдау: Іжж**

**S W O Т**

|  |  |  |  |
| --- | --- | --- | --- |
| **S - мықты** | **W - әлсіз** | **О - мүмкіндікті** | **Т – қауіпті** |
| * Бастауыш сынып мұғалімдерінің теориялық- практикалық білімдерінің жоғарлылығы. * Сабаққа қойылатын талаптардың толық орындалуы. * Оқу жылына арналған сыныптар бойынша күнтізбелік жоспардың орындалысы. * Мектепішілік және бірлестік шараларына белсенді қатысуы. * Мектеп және ата-ана арасындағы байланыс. * Сынып оқушыларының кітапханамен байланысы. * Жаңа педтехнологияларды қолдану. * Сынып журналы мен оқушы күнделіктерінің талапқа сай жүргізілуі. | * Әр ұстаздың өз іс тәжірибесін ақпаратты құралдар арқылы басылым беттеріне жариялауы (электронды пошта немесе факс) * Жас ұстаздардың шығармашылықпен белсенді жұмыс жасауы. * Үлгерімі төмен және қабілетті оқушылармен қарқынды жұмыс. | * Ұстаздардың шығармашылықпен жұмыс жасап, әртүрлі деңгейдегі бағдарламалар мен әдістемелік құралдар, жинақтар жазуына: * Әр ұстаздың өз іс тәжірибесін ақпаратты құралдар арқылы басылым беттеріне жариялауы (электронды пошта немесе факс) * Жас ұстаздардың шығармашылықпен белсенді жұмыс жасауы. * Үлгерімі төмен және қабілетті оқушылармен қарқынды жұмыс жүргізуге. | * Жас ұстаздардың шығармашылықпен белсенді жұмыс жасауы. * Үлгерімі төмен және қабілетті оқушылармен қарқынды жұмыс жүргізуге |